Домашна червеноопашка
Домашната червеноопашка  (Phoenicurus ochruros) е птица от семейство Мухоловкови. Среща се и в България.

Физически характеристики 
Достига 13 сантиметра. Оперението на мъжките е тъмносиво до черно на гушата, гърдите. Опашката е червена, крилата са с бял панел. Женските са сиво-кафяви.

Разпространение 
Домашната червеноопашка е разпространена в Европа, Азия и в някои части на Африка.

Обитава населени места и каменисти местности.

Начин на живот и хранене 
Храни се с ларви, личинки и червеи, а също и с насекоми.

Допълнителни сведения 
За едно лято снася 3 пъти по няколко яйца (от 3 до 5) и от една двойка се излюпват между 10 и 15 пиленца. Родителите са много грижовни. Освен, че хранят непрекъснато малките, те почистват и гнездото, като не дават никакви изпражнения да остават в него.

Източници 

Червеноопашки
Фауна на Палеарктика
Фауна на Индо-Малайската област